**Teatri aastaauhindade nominendid 2012. aasta loomingu eest**

Laureaadid kuulutatakse välja 27. märtsil teatripäeva peol Endla teatris.

**AASTA LAVASTUS**

*Auhinna annab välja Eesti Teatriliidu juhatus.*

*Nominatsioonile esitanud sõnalavastuste žürii:*

**Tartu Uue Teatri „Vanemuise biitlid“** (autor-lavastaja Ivar Põllu, kunstnik Kristiina Põllu, valguskunstnik Rene Liivamägi).

**Eesti Draamateatri „Nelipühad“** (lavastaja ja muusikaline kujundaja Mladen Kiselov, kunstnik Vladimir Anšon, kostüümikunstnik Rosita Raud, valguse kujundaja Priidu Adlas).

*Nominatsioonile esitanud tantsulavastuste žürii:*

**Teater Vanemuise „Carrrmen!“** (koreograaf ja lavastaja Ruslan Stepanov, helilooja Ardo Ran Varres, akordionist Jaak Lutsoja, valgus- ja lavakujundus Patrik Bogårdh, kostüümid Mare Tommingas).

**Eesti Draamateatri „Kevadine Luts“** (lavastaja Uku Uusberg, kunstnik Pille Jänes, valguse kujundaja Rene Liivamägi).

**SÕNALAVASTUSTE ALAL**

Žürii: Ivika Sillar (esinaine), Katri Aaslav-Tepandi, Sven Karja, Monika Larini, Jaak Allik, Madis Kolk, Peeter Raudsepp

**Lavastaja auhind**

**Madis Kalmet** – lavastus „Ukuaru” (Ugala teater).

**Lauri Lagle** – lavastus „Suur õgimine” (teater NO99).

**Ivar Põllu** – lavastus „Vanemuise biitlid” (Tartu Uus Teater).

**Uku Uusberg** – lavastus „Karjäär” (teater Vanemuine).

**Ingomar Vihmar –** lavastused „Birkenruh` episood” (MTÜ Tuulekell) ja „Kontakt” (Eesti Draamateater).

**Kunstniku auhind**

**Vladimir Anšon** – kujundused lavastustele „Nelipühad” (Eesti Draamateater) ning „Onu Vanja” (Theatrum).

**Laura Pählapuu** – kujundus lavastusele „Hullumaja suvepäevad Vaino Vahingu ainetel” (Rakvere Teater).

**Kristiina Põllu** – kujundused lavastustele „Naised valitsevad maailma ehk Opus Geographicum” ja „Vanemuise biitlid” (Tartu Uus Teater).

**Nele Sooväli, Oliver Kulpsoo ja Martin Makarevitš** – kujundus lavastusele „Õhtute kollane tolm” (Von Krahli Teater).

**Meespeaosa auhind**

**Robert Annus** – DJ Zlava lavastuses „Karjäär” (teater Vanemuine).

**Ain Lutsepp** – Oliver Davenport lavastuses „Nelipühad” ning Anton lavastuses „Kontakt” (Eesti Draamateater).

**Tõnu Oja** – Oliver Lucas lavastuses „Vertikaaltund” (Eesti Draamateater).

**Jan Uuspõld** – popsitalunik Jón Hreggviðsson lavastuses „Islandi kell“ (Eesti Draamateater).

**Velvo Väli** – Anatoli Jefremovitš Novoseltsev lavastuses „Armastus tööpostil” (Rakvere Teater).

**Naispeaosa auhind**

**Kersti Kreismann** – Hilpi lavastuses „Yksine” (Kuressaare Linnateater).

**Laine Mägi** – Anna Meyer von Gyldenfeldt lavastuses „Surm, sünd ja laulatus“ (R.A.A.A.M.).

**Tiina Mälberg** – Ljudmilla Prokofjevna Kalugina lavastuses „Armastus tööpostil” (Rakvere Teater).

**Mirtel Pohla** – Klytaimnestra lavastuses „Iphigéneia Aulises” (teater NO99).

**Carita Vaikjärv** – Minna lavastuses „Ukuaru” (Ugala teater).

**Meeskõrvalosa auhind**

**Märt Avandi** – Johan lavastuses „Kontakt” (Eesti Draamateater).

**Mait Malmsten** – junkur Magnús Sigurðsson lavastuses „Islandi kell” ja Andrei lavastuses „Kolm õde” (Eesti Draamateater).

**Andrus Vaarik** – Polonius lavastuses „Hamlet” ning osatäitmised lavastuses „Maailmale nähtamatud pisarad” (Tallinna Linnateater).

**Tarvo Vridolin** – Griffin Montgomery lavastuses „Ööhaigur”, Lebedev lavastuses „Idioot” ning osatäitmised lavastustes „Ameerika piison” ja „Õed nõiduses” (Ugala teater).

**Priit Võigemast** – osatäitmine lavastuses „Suur õgimine” (teater NO99) ja Vana Mees lavastuses „Keti lõpp” (Tallinna Linnateater).

**Naiskõrvalosa auhind**

**Eva Klemets** – osatäitmine lavastuses „Suur õgimine” (teater NO99).

**Maria Peterson** – Lina Szczepanowska lavastuses „Mesallianss” (projektiteater Kell Kümme).

**Tiina Tauraite** – Teenija lavastuses „Lillede keel” (Von Krahli Teater).

**Marika Vaarik** – osatäitmised lavastustes „Pedagoogiline poeem” ja „Suur õgimine” (teater NO99).

**Evelin Võigemast** – Ophelia lavastuses „Hamlet” (Tallinna Linnateater).

**Sõnalavastuste žürii eriauhind**

**Eesti Draamateatri dramaturg Ene Paaver** – eesti dramaturgia missioonitundlik propageerimine teatriõhtute sarjas „Esimene lugemine“ ja näidendiraamatute väljaandmine.

**Teater NO99 – aktsioon „Reformierakonna juhatuse koosolek”.**

**Teater Endla lavastuse „Seljatas 100 meest” trupile** idee vaimuka realiseerimise ja kohaliku ressursi jõulise kasutamise eest, vastukaaluks Rahvusvahelise Olümpiakomitee otsusele.

**Teater NO99 dramaturg Eero Epner** – teatri ideede generaator, mõtestaja, sõnastaja ja kuvandi looja.

**Roman Baskin** – projektiteatri Kell Kümme tegevus, mis tõestab kunstiküpse repertuaari võimalikkust suveteatris.

**Reet Neimari nimeline kriitikaauhind**

*Auhinna annab välja Eesti Teatriliidu juhatus.*

**Pille-Riin Purje**

*Tähelepaneliku hoolivuse, näitlejale keskendunud ja lavastustervikut nüansirikkalt avava teatrikriitika eest.* – „Ma näen valgust – teeme lepingu”(TMK 05.2012), „Mündivälgatus armastusekuristiku kohal” (TMK 02.2012), „Mu vend on kuradi idikas, jumal teda hoidku” (Sirp, 20.12.2012), „Matsirahva topised sakste uurimise all” (Sirp, 20.09.2012), „Klaasseinu purustav aeroplaan ehk enne, kui murduvad südamed” (Sirp,17.08.2012), „„Jälgitagu, kas ei ole jänkul skisofreenjat...”” (Sirp, 22.06.2012), „Ukuaru perenaine” (Sirp, 18.05.2012), „Igale õnne pojukesele oma hapukurgike...” (Sirp, 20.04.2012).

**Heili Einasto**

*Avarapilguline ja kõrgtasemel lavalise tantsukunsti kriitik, kes valdab üldpilti kõiki tantsusuundi arvestades.* – „Keisri uued rõivad” (Sirp, 20.12.2012), „Rahvusballet pärast „Pööningutantsu”” (Sirp, 16.03.2012), „John Cage ja Merce Cunningham – kunstis ja elus” (TMK 8-9.2012), „Rosalinde kuritöö” (TMK 05.2012).

**Rait Avestik**

*Teatrielu ja -lavastusi tasakaalustatult analüüsiv kriitika.* – „Varemed inimeste sees ja ümber” (Sirp, 19.01.2012), „Kuhu jõuab pöördlaval tiireledes” (Sirp, 08.03.2012), „Käiatud ja käiamata mõtted hommikusest „varjuteatrist”“ (Sirp, 23.03.2012), „Trehvamine teatrimaitsetega” (Sirp, 07.06.2012), „Näitlejateta ja tarbimatu vaatajateater” (Sirp, 27.07.2012), „Ootushorisondi plahvatus ehk kummalised valikud Ugalas” (Sirp, 19.10.2012).

**Lasteteatri jälgijate blogi** [**lasteteater.wordpress.com**](http://lasteteater.wordpress.com/)(Salme Reegi nimelise auhinna žürii liikmed: Eva-Liisa Linder, Kirsten Simmo, Leino Rei)

*– Eesti teatrikriitikas erandliku tähelepanelikkusega lasteteatri kajastamise eest.*

**Sõnalavastuse** **muusikalise kujunduse** **või originaalmuusika auhind**

Žürii: Olav Ehala (esimees), Kadri Hunt, Margo Kõlar, Helena Tulve

**Timo Steiner** „Sünd, surm ja laulatus“ – originaalmuusika (R.A.A.A.M.).
**Ekke Västrik** „Lukustatud“ – originaalmuusika (teatrirühmitus Frank).
**Kaspar Jancis** „Faust“ – originaalmuusika (VAT Teater).
**Liisa Hirsch** originaalmuusika ja muusikaline kujundus lavastustele „Islandi kell“, „Kolm õde“, „Uus elektriline tantsusaal“, „Nelipühad“ (Eesti Draamateater).
**Eva Eensaar** „Kvaliteetinimene“ – muusikaline kujundus (Theatrum).

**Salme Reegi** **nimeline** **auhind**

*Lastelavastuste auhind, mille võib saada kunstiliselt silmapaistva ja lastepärase töö eest nii lavastaja, näitleja, kunstnik kui ka iga teine lavastuse osaline.*

Žürii: Kirsten Simmo (esinaine), Eva-Liisa Linder, Leino Rei, Reeda Toots, Jaanus Vaiksoo

**Anne Türnpu lavastajatööd „Metsik urisev õnn“ Eesti Nuku- ja Noorsooteatris ning „Kuidas müüa setot?“ Taarka Pärimusteatri noortestuudios.**

*– Otsinguline, eluline ja sütitav noorteteater.*

**Kristel Leesmendi ja Siim Angerpiku lavastaja- ning näitlejatööd lavastuses „Hans ja Grete...“ Tartu Uues Teatris.**

*– Lummavast vaikusest sündiv suur lugu.*

**Maria Soomets ja Julia Kaškovskaja näitleja-tantsija koostöö lavastuses „Kunksmoorimäng“ Vanemuise teatris (Teatri Kodus).**

*– Draama ja tantsu partnerlus*.

**Oleg Titovi lavastajatöö „Tuul pajuokstes“ Ugala teatris.**

*– Kunstiliselt terviklik ja säravate näitlejatöödega kogupereteater.*

**Aare Toikka lavastajatöö „Faust“ VAT Teatris.**

*– Teatri, kino, kirjanduse ja muusika sulandamine noori kõnetavaks kunstikeeleks.*

**Algupärase dramaturgia auhind (2011. ja 2012. a loomingu eest)**

Žürii: Ülev Aaloe (esimees), Maria Lee Liivak, Riina Oruaas, Taago Tubin, Reet Weidebaum

**Ivar Põllu**, „Vanemuise biitlid“: stiilne ja lihtne mitmekihilisus, mis peidab endas suuremaid maailmu (Tartu Uus Teater).

**Peeter Jalakas** ja **Tarmo Jüristo**, „Gilgameš“: müütilise aegruumi postmodernistlik uurimine (Von Krahli Teater).

Lavastusdramaturg **Eero Epner**, „Reformierakonna juhatuse koosolek“: poeetiliselt terav ja poliitiliselt tundlik kiirreageerimine, ning dramaturgiline panus lavastusse „Rise and Fall of Estonia“ (teater NO99).

**Ott Aardam**, „Mee hind“: argielu poeetiline pusle (Ugala teater).

**MUUSIKA-, BALLETI- JA TANTSULAVASTUSTE ALAL**

**Muusikalavastuste auhind**

Žürii: Kerri Kotta (esimees), Alvar Loog, Tiina Mattisen, Kristel Pappel, Raili Sule

**Ain Anger** – Mefisto mõjuva ja kaasahaarava tegelaskuju loomine Charles Gounod’ ooperis „Faust“ (Rahvusooper Estonia).

**Monika-Evelin Liiv** – Julius Caesari ja Cornelia veenvad ja muusikaliselt kõrgetasemelised rollilahendused Georg Friedrich Händeli ooperis „Julius Caesar“ (Rahvusooper Estonia).

**Helen Lokuta** – tundlik ja nüansirikas Siébeli tegelaskuju Charles Gounod’ ooperis „Faust“ ning Adalgisa muusikaliselt rikas roll Vincenzo Bellini ooperis „Norma“ (Rahvusooper Estonia).

**Priit Volmer** – Mefisto rolli elegantne ja mitmeplaaniline tõlgendamine Charles Gounod’ ooperis „Faust“ (Rahvusooper Estonia).

**Balletilavastuste auhind**

Žürii: Enn Suve (esimees), Kaie Kõrb, Juta Lehiste, Elena Poznjak-Kõlar, Irina Härm

**Toomas Edur –** balleti „Modigliani – neetud kunstnik” lavastamine Rahvusooperis Estonia.

**Marina Kesler –** balleti „Tuhkatriinu” lavastamine Rahvusooperis Estonia.

**Olga Rjabikova –**Rosalinde, „Rosalinde”, Haldjas, „Tuhkatriinu”, Lumekuninganna, „Pähklipureja” (Rahvusooper Estonia).

**Anatoli Arhangelski** – Modigliani, „Modigliani – neetud kunstnik“, Eisenstein, „Rosalinde“, Lescaut ja Vangivalvur, „Manon“ (Rahvusooper Estonia).

**Ilja Mironov ja Nashua Mironova –** duetid lavastustes “Pähklipureja”, “Casanova”, “Uinuv kaunitar” (teater Vanemuine).

**Tantsulavastuste auhind**

Žürii: Mall Noormets (esinaine), Kristiina Garancis, Heili Lindepuu, Raido Mägi, Anu Ruusmaa

**Ruslan Stepanov „Carrrmen!“** (teater Vanemuine)

*Läbinisti Eestimaine tooraine, julge koreograafia ja heliloomena interpreteerimas maailmakeeles maailmakirjandust.*

**Dmitri Harchenko „Harchenko monoloogid“** (Tallinna Tantsuteater)

*Küpse koreograafi tantsuetüüdid kihistuvad tervikuks, läbielatud isiklikuks loomelooks.*

**Henri Hütt „SFÄÄRI SAARED (in order to dance)**“ (Kanuti Gildi SAAL)

*Hinge pugev lähedus isa ja poja dialoogina – kahe lavakeele ja põlvkonna väärikas ning tähelepanelik haakumine.*

**Twisted Dance Company „NOX“** (Augusti TantsuFestival)

*Nakatav, elektrilises esituses tantsukude gooti stiilis, tänavatantsu slängis, koomiksi puändiga.*

**Renate Valme ja Kompanii Nii „Pung“** (Nii/STÜ)

*Koreograafi-tantsijate leidlik füüsiliste ideede ping-pong, vormi- või pildiüllatusega igas misanstseenis.*

**Muusika-, balleti- ja tantsulavastuste žüriide eriauhind**

**Muusikali „Boyband“ loominguline kollektiiv** – professionaalselt kõrgel ja ühtlasel tasemel teostatud lavastus muusikaližanris.(Endla teater)

**Peeter Jalakas „Nibud ehk Hetk me elude katkematus reas“** (Von Krahli Teater).

**Rahel Olbrei nimeline auhind**

*Auhind antakse professionaalse balletikunstiga tegelevale tantsijale, lavastaja/koreograafile, repetiitorile ja pedagoogile pikemaajaliste väljapaistvate tulemuste eest balletilaval.*

Auhinda annab välja balletilavastuste žürii.

**Tiiu Randviir-Tölp** – Estonia priimabaleriin, rahvusvaheliselt tunnustatud balletipedagoog.

**Rufina Noor** – pikaaegne balletisolist, pedagoog ja repetiitor Vanemuise teatris ning Vanemuise Tantsu- ja Balletikoolis.

**TEATRITÖÖTAJA AUHIND**

Žürii: Aime Unt (esinaine), Sirli Bergström, Teet Ehala, Pille Jänes, Roland Leesment, Külli Root

**Lavastust ettevalmistavas kategoorias**

**Aarne Hansalu**

Dekoratsiooniala juhataja 1998. aastast, Vanemuise teatris 1981. aastast. Tema juhatusel on valminud Vanemuise eelmise hooaja kõigi 13 uuslavastuse dekoratsioonid, sealhulgas ”Cabaret`”, ”Wertheri” ja ”Kosmonaut Lotte” omad. **(teater Vanemuine)**

**Luule Kangur**

Butafoor-dekoraator Nukuteatris 1999. aastast. Kohusetundlik, töökas ja tänu oma osavatele kätele kõrgelt hinnatud spetsialist nii teatris kui ka väljaspool teatrit. Ta on olnud teostaja, aga ka lavastuskunstnik, tema tehtud on Helle Laasi lavastuse „Vurr, vurr, vurrkann” kujundus. **(Eesti Nuku- ja Noorsooteater)**

**Jane Kaas / Peeter Loit**

Kunstnik-dekoraatorid, oma ala erakordsed asjatundjad. Nad mõlemad paistavad silma erilise tundlikkuse ja lavamaali spetsiifika tunnetuse poolest. Lisaks esindavad nad nn vana kooli eriala, sellisel tasemel meistreid on kogu Euroopa teatrites vähe järele jäänud. Eelmisel hooajal olid nende suuremateks töödeks T. Eduri balleti „Modigliani – neetud kunstnik“ dekoratsioonimaalingud ja suured taustad ooperile „Giulio Cesare“, aga ka „Mees La Manchast, “Pokude aastaring“, “Faust“ ja „Tuhkatriinu“on osa nende tööst. **(Rahvusooper Estonia)**

**Tiiu Palmiste**

Tiiu Palmiste töötab Ugala teatris 1982. aastast juurdelõikaja-modelleerijana.

Nende aastate jooksul on ta õmmelnud kostüüme rohkem kui 180-le lavastusele.

Teatrikunstnikud ja kolleegid hindavad tema loomingulist ja meisterlikku tööd väga. Mitmel korral on ta valitud koduteatris aasta parimaks lavastust ettevalmistavaks töötajaks. **(Ugala teater)**

**Etendust teenindavas kategoorias**

**Karin Undrits**

Etenduse juht.Eesti Draamateatris töötanud külalislavastajad on Karin Undritsit tänades öelnud: lavastuse ema. Ta võtab tööd südamega, on ettenägelik ja tähelepanelik, abivalmis, põhjalik ja süstemaatiline. Ta tunneb end lavastuse ladusa valmimise eest vastutavana ja vastutabki! Kõik teatri allüksused on tänulikud selle eest, et lavastamise ajal tekkivad küsimused jõuavad kiiresti õigesse kohta ja seetõttu saavad ka ladusalt lahendatud, suured probleemid ennetatud. Lavastus, mille etenduse juhiks on Karin Undrits, võib tunda end turvaliselt. **(Eesti Draamateater)**

**Raul Õitspuu**

VAT Teatri lavameister-bussijuht, kes teostab enamasti üksinda ka kõik VAT Teatri lavastuste dekoratsioonid. Lisaks on Raul Õitspuu mitmete VAT Teatri väljasõiduetenduste puhul nii bussijuht kui ka valgustaja. Tema välja mõeldud ja teostatud on kõik 2012. aasta uuslavastuste lavatehnilised lahendused. (**VAT Teater)**

**Anu Konze**

Vanemgrimeerija. Laiahaardelise ja pikaajalise loomingulise panuse eest teatri töödesse, mis sel aastal kulmineerus „Eesti filmi lauludele” lava- ja kostüümikujunduse loomisega. **(Tallinna Linnateater)**

**Haldus- ja administratiivtöötaja kategoorias**

**Ilona Rääk**

Reklaamitoimetaja, Endlas töötamas 12-ndat aastat. Ta juhib kogu teatri reklaamialast tööd, teeb seda suure pühendumisega, on oma töös väga põhjalik, täpne ja järjekindel. Suurele töökoormusele vaatamata jätkub tema nõu ja abi ka teatrimaja muudes tegemistes. Kolleegipreemia 2012 laureaat. **(Endla teater)**

**Maire Janisk**

Direktori abi. Väsimatu, korrektse ja ennastsalgava töö eest direktori abi ametikohal ning oskuse eest olla kõigega kursis ja leida kõigele lahendus. **(Tallinna Linnateater)**

**Andrei Kissin**

Alustas Vene Teatris lavatöölisena, lavastusala juhina ametis 1997. aastast. 2012. aastal juhtis lavastuste „Koera süda“, „Lood siilikesele. Tõsi, me oleme alati!“, „Üks suveöö Rootsis“, „Mängurid“, „Snargijaht“, „Kosmonautika päev“, „Hundid ja lambad“, „Ümberlõikamine“, „Kas ma tohiksin olla Mozart?“ ja „Malahhiitkuu“ tehnilist ettevalmistamistamist. **(Vene Teater)**